**Juha Antero Jatkola** (s. 12. syyskuuta 2002 Leppävirta) on suomalainen jääkiekkomaalivahti, joka pelaa SM-liigajoukkue Kalevan Pallossa.

Ura
---

### Seuraura

Jatkola on Leppävirran Kiekko -75:n kasvatti. Hän siirtyi juniorina sittemmin Kalevan Palloon. Hän nousi jo varsinaisella A-nuorten SM-liigan tulokaskaudellaan 2019–2020 joukkueensa selkeäksi ykkösmaalivahdiksi. Jatkola puki kauden aikana myös kuuteen SM-liigaotteluun, mutta hän jäi kuitenkin ilman peliaikaa. Kaudella 2020–2021 Jatkola puki kahdeksaan SM-liigaotteluun, mutta hän jäi kuitenkin vielä ilman peliaikaa. Jatkola puki kauden aikana myös lainalle Iisalmen Peli-Karhujen paidan yhteen Mestis-otteluun, mutta hän ei kuitenkaan saanut siellä peliaikaa.

Huhtikuussa 2021 Jatkola teki KalPan kanssa vuoden mittaisen SM-liigasopimuksen. Hän lähti kauteen 2021–2022 joukkueen kolmosmaalivahtina Eero Kilpeläiselle ja Henrik Tikkaselle. Hän aloitti kautensa seuran U20-joukkueessa ja Jatkola pelasi myös kaksi Suomen Cupin ottelua lainalla IPK:n Mestis-joukkueessa. Hän teki KalPassa liigadebyyttinsä runkosarjan yhdeksännellä kierroksella 1. lokakuuta 2021 Mikkelin Jukureita vastaan. Jatkola torjui KalPan 4–3-jatkoaikatappioon päättyneessä ottelussa 24 kertaa. Henrik Tikkanen ei ollut ottelussa joukkueen kokoonpanossa ja muutamaa päivää myöhemmin hänen sopimuksensa purettiin, jolloin Jatkola jatkoi KalPan kakkosmaalivahtina. Hän pelasi joukkueessa viisi ottelua, kunnes marraskuussa seura täydensi maalivahtiosastoaan Connor LaCouveella ja Jatkola lähetettiin peliajan perässä takaisin IPK:hon.

Helmikuussa 2022 KalPa lainasi Jatkolan viikonlopun ajaksi Oulun Kärppien SM-liigajoukkueeseen, kun Joel Blomqvist oli sivussa joukkueessa ilmenneiden koronavirustartuntojen vuoksi. Hän aloitti kakkosmaalivahtina Stanislav Galimoville, mutta Jatkola kuitenkin vaihdettiin Kärppien maalinsuulle kesken ensimmäisen lainaottelun, kun Galimov loukkaantui. Näin ollen jälkimmäisessä lainaottelussaan 5. helmikuuta 2022 vieraissa KooKoota vastaan Jatkola toimi Kärppien aloittavana maalivahtina ja hän torjui liigauransa ensimmäisen nollapelin. Jatkola torjui Kärppien 0–5-voittoon päättyneessä ottelussa 28 kertaa. Harri Karjalainen valitsi hänet ottelun Alumnien tähtien kakkostähdeksi. Kahden ottelun jälkeen Jatkola palasi IPK:n Mestis-joukkueen vahvuuteen, jossa hän pelasi kauden aikana kaikkiaan 25 runkosarjaottelua torjuen kymmenen voittoa ja yhden nollapelin sekä kuusi playoff-ottelua torjuen kolme voittoa ja yhden nollapelin. Huhtikuussa 2022 Jatkola teki KalPan kanssa kaksivuotisen jatkosopimuksen.

Kauteen 2022–2023 Jatkola lähti niin ikään KalPan kakkosmaalivahtina Matěj Machovskýlle. Hän kuitenkin onnistui nousemaan jo syyskaudella joukkueen pääasialliseksi vastuunkantajaksi ja tekemään läpimurtonsa SM-liigassa. Machovský jätti KalPan tammikuussa 2023 ja myöhemmin samassa kuussa KalPa täydensi maalivahtiosastoaan Robin Rahmilla. Jatkola pelasi runkosarjassa 40 ottelua torjuen 20 voittoa ja viisi nollapeliä. Pudotuspeleissä hän torjui yhden nollapelin, kunnes Jatkola loukkaantui kolmannessa puolivälieräottelussa Pelicansia vastaan maalinedustaruuhkatilanteessa. Robin Rahm pelasi ottelusarjan loppuun ja Jatkolan tilannetta seurattiin päivä kerrallaan, mutta Pelicans kuitenkin eteni välieriin otteluvoitoin 4–3.

Nashville Predators varasi Jatkolan "yli-ikäisenä" (20 vuotta) neljännellä kierroksella 121. pelaajana NHL:n varaustilaisuudessa 2023.

### Maajoukkueura

Jatkola pelasi alle 20-vuotiaiden MM-kilpailuissa vuonna 2022. Hän toimi alkulohkossa lähinnä Suomen kakkosmaalivahtina Leevi Meriläiselle ja pelasi vain yhden ottelun, kunnes Jatkola nimettiin hieman yllättäen joukkueen maalinsuulle välieräotteluun Ruotsia vastaan. Hän torjui Suomelle 0–1-voiton ja finaaliin. Jatkola torjui ottelussa 23 kertaa. Hänet valittiin Suomen ottelun parhaaksi pelaajaksi. Jatkola jatkoi joukkueen maalissa myös finaaliottelussa Kanadaa vastaan, mutta Suomen turnaus päättyi lopulta kuitenkin hopeaan Suomen hävittyä finaali jatkoajalla lukemin 3–2.

Jatkola edusti Suomea myös alle 18-vuotiaiden Hlinka Gretzky Cupissa vuonna 2019, jolloin hän toimi kuitenkin koko turnauksen ajan joukkueensa kakkosmaalivahtina Joel Blomqvistille, eikä Jatkola pelannut otteluakaan. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Jatkola voitti pronssia. Hän toimi pääasiassa joukkueensa kakkosmaalivahtina Max Väyryselle ja pelasi vain yhdessä ottelussa. Yhteensä Jatkola on pelannut kymmenen nuorten ja seitsemän poikien maaottelua.

Suomen A-maajoukkueessa Jatkola on pelannut kaksi ottelua. Hän teki A-maajoukkuedebyyttinsä Beijer Hockey Gamesin toisessa ottelussa 11. helmikuuta 2023 Malmössä Tšekkiä vastaan. Jatkola torjui Suomen 6–1-voittoon päättyneessä ottelussa 16 kertaa.

Muuta
-----

Jatkola on viettänyt lapsuutensa Leppävirran Soinilansalmella.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2018–2019 | KalPa | A-SM | 1 |  |  |  |  | 3 | 0 | 3.00 | 82,4 | – | – | – | – | – | – | – | – |
| 2019–2020 | KalPa | A-SM | 32 |  |  |  |  | 79 |  |  | 89,8 | 2 | 0 | 2 |  | 10 |  |  | 83,6 |
| 2020–2021 | KalPa | U20-SM | 24 |  |  |  |  | 79 |  |  | 86,5 | 4 |  |  |  | 9 | 0 | 2.25 | 92,6 |
| 2021–2022 | KalPa | U20-SM | 4 | 2 | 0 | 0 |  | 12 | 0 | 2.88 | 87,1 | – | – | – | – | – | – | – | – |
|  | KalPa | SM-liiga | 5 | 0 | 1 | 4 | 294 | 17 | 0 | 3.47 | 86,4 | – | – | – | – | – | – | – | – |
|  | IPK | Mestis | 25 | 10 | 10 | 4 | 1457 | 66 | 1 | 2.72 | 90,0 | 6 | 3 | 3 | 350 | 20 | 1 | 3.42 | 86,3 |
|  | Kärpät | SM-liiga | 2 | 1 | 1 | 0 | 88 | 2 | 1 | 1.36 | 94,9 | – | – | – | – | – | – | – | – |
| 2022–2023 | KalPa | SM-liiga | 40 | 20 | 11 | 8 | 2394 | 86 | 5 | 2.16 | 90,3 | 3 | 1 | 1 | 178 | 3 | 1 | 1.01 | 94,3 |
|

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2022 | JMM | 3 | 2 | 1 | 183 | 6 | 1 | 1.96 | 91,7 |

Lähteet
-------

* Juha Jatkola The Internet Hockey Databasessa (englanniksi)
* Juha Jatkola Eurohockey-sivustolla (englanniksi)
* Juha Jatkola *Elite Prospects*. Everysport Media Group AB.  (englanniksi)

### Viitteet

1. ↑  Kuopion klassillinen lukio Lukion urheilulinja (erityinen koulutustehtävä) (pdf) *kuopio.fi*. Kuopion kaupunki.  Arkistoitu 7.10.2021. Viitattu 7.10.2021.
2. ↑  Pelaajat *kalpa.fi*. KalPa Hockey Oy. Viitattu 7.10.2021.
3. ↑  Leppävirran oma poika Juha Jatkola on tänään KalPan maalinsuulla liigan harjoitusottelussa Kalpa - Jukurit. *facebook.com*.  26.8.2021. Leppävirran kunta. Viitattu 7.10.2021.
4. 1 2 3 4 5 6 7 8  Juha Jatkola *Elite Prospects*. Everysport Media Group AB.  (englanniksi)
5. 1 2  Palkinen, Teemu: LeKi-75:n kasvatti Juha Jatkola on jo pukeutunut leijonapaitaan *soisalonseutu.fi*.  6.7.2022. Savon Media Oy. Viitattu 4.7.2023.
6. ↑  Juha Jatkola Eurohockey-sivustolla (englanniksi)
7. ↑  Eero Kilpeläinen ja Henrik Tikkanen vartioivat KalPa-maalia kaudella 2021-2022! *kalpa.fi*.  28.4.2021. KalPa Hockey Oy. Viitattu 7.10.2021.
8. ↑  Jukurit - Kalpa, 1.10.2021 *liiga.fi*.  1.10.2021. Jääkiekon SM-liiga Oy. Viitattu 7.10.2021.
9. ↑  Connor LaCouvee vahvistaa KalPan maalivahtiosastoa loppukauden ajan *kalpa.fi*.  12.11.2021. KalPa Hockey Oy. Viitattu 6.2.2022.
10. ↑  Viikonlopun vieraskiertueelle seitsemän lainapelaajaa *karpat.fi*.  3.2.2022. Oulun Kärpät Oy. Viitattu 6.2.2022.
11. ↑  KooKoo voitokas tapahtumarikkaassa ottelussa - Galimov jätti ottelun kesken loukkaantuneena *karpat.fi*.  4.2.2022. Oulun Kärpät Oy. Viitattu 6.2.2022.
12. ↑  Saipa - Kärpät, 5.2.2022 *liiga.fi*.  5.2.2022. Jääkiekon SM-liiga Oy. Viitattu 6.2.2022.
13. ↑  KalPalle viisi jatkosopimusta – Koponen, Jatkola, Salmela, Korhonen ja Riekkinen jatkavat keltapaidoissa! *kalpa.fi*.  22.4.2022. KalPa Hockey Oy. Viitattu 22.4.2022.
14. ↑  Hoffrén, Sami: Kommentti: 20-vuotias nuorukainen virittelee SM-liigakauden kovinta sensaatiota – seuraava osoite NHL:ssä? *is.fi*.  27.11.2022. Sanoma Media Finland Oy. Viitattu 28.5.2023.
15. ↑  Karvonen, Ossi: KalPan loukkaantuneesta huippuvahdista uutta tietoa – tämä näky ahdisti asiantuntijaa: "Luo voimakkaasti uhkakuvia" *MTVuutiset.fi*.  21.3.2023. Sanoma Media Finland Oy. Viitattu 28.5.2023.
16. ↑  Kunnari, Timo: Antti Pennasen nerokas ratkaisu toi paikan MM-finaalissa: "Jatkola jatkaa maalissa" *iihf.com*.  20.8.2022. Alma Media Suomi Oy. Viitattu 22.8.2022.
17. ↑  GAME SUMMARY (pdf) *iihf.com*.  19.8.2022. IIHF. Viitattu 22.8.2022. (englanniksi)
18. ↑  BEST PLAYER OF THE GAME SELECTED BY THE TEAM (pdf) *iihf.com*.  20.8.2022. IIHF. Viitattu 22.8.2022. (englanniksi)
19. ↑  GAME SUMMARY (pdf) *iihf.com*.  20.8.2022. IIHF. Viitattu 22.8.2022. (englanniksi)
20. ↑  Mennander, Pasi: Roni Hirvonen Pikkuleijonien tehokkain pelaaja Hlinka Gretzky Cupissa – Suomalaisten pistepörssi *Leijonat.fi*.  13.8.2021. Suomen Jääkiekkoliitto ry – Finlands Ishockeyförbund rf. Viitattu 7.10.2021.
21. ↑  Tilanne 12.2.2023
22. ↑  FIN - CZE (6-1) *stats.swehockey.se*.  11.2.2023. Svenska Ishockeyförbundet. Viitattu 21.2.2023. (englanniksi)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin